ອົງການສິດທິ ກ່າວວ່າ ມີການຝ່າຝືນ ສິດທິມະນຸດ ໃນຢູເຄຣນ 
Amnesty International ກັບ Human Rights Watch ກ່າວວ່າ ມີການລະເມີດສິດທິມະນຸດ ແລະກໍ່ອາຊະຍາກຳສົງຄາມ ໂດຍທັງສອງຝ່າຍ ຢູ່ໃນພາກຕາເວັນອອກ ຂອງຢູເຄຣນນັ້ນ.
ສອງອົງການຈັດຕັ້ງສາກົນສຳຄັນ ທີ່ສິ້ງຊອມສິດທິມະນຸດ ກ່າວຫາວ່າ ມີການຝ່າຝືນສິດທິມະນຸດ ແລະກໍ່ອາຊາຍະກຳ ສົງຄາມ ຢູ່ໃນພາກຕາເວັນອອກຂອງ ຢູເຄຣນໃນປີນີ້ ບ່ອນ ທີ່ການປະທະກັນລະຫວ່າງ ພວກກະບົດແບ່ງແຍກດິນແດນ ນິຍົມຣັດເຊຍ ແລະກຳລັງສະໜັບສະໜູນລັດຖະບານໃນນະ ຄອນຫລວງ Kyiv ໄດ້ເຮັດໃຫ້ມີຜູ້ເສຍຊີວິດ ຢ່າງໜ້ອຍ 3,500 ຄົນ ນັບແຕ່ເດືອນເມສາເປັນຕົ້ນມາ ໃນວັນຈັນວານນີ້ ອົງການນິລະໂທດກຳສາກົນ ລາຍງານວ່າ ຕົນມີຫລັກຖານ “ໜັກແໜ້ນ” ທີ່ສະແດງໃຫ້ເຫັນວ່າ ທັງສອງ ຝ່າຍໄດ້ທຳການສັງຫານຜູ້ຄົນ ນອກລະບົບກົດໝາຍ ຢູ່ໃນກໍລະນີນຶ່ງ ບັນດານັກສືບສວນໄດ້ພົບເຫັນ ເກົ້າສົບ ຢູ່ໃນຂູມຝັງໝູ່ ຫ້າຄົນທີ່ເສຍ ຊີວິດນັ້ນປາກົດວ່າ ເປັນພວກສະໜັບສະໜູນແບ່ງແຍກດິນແດນນິຍົມ ຣັດເຊຍ ທີ່ເສຍ ຊີວິດໃນເວລາສູ້ລົບ ໃນຂະນະທີ່ອີກສີ່ຄົນ ໄດ້ຖືກ “ສັງຫານໂດຍພະລະການ ໂດຍກອງ ກຳລັງຂອງລັດຖະບານ Kyiv ” ອົງການສິ້ງຊອມສິດທິມະນຸດ HRW ກໍໄດ້ກ່າວເຊັ່ນກັນ ໃນວັນຈັນວານນີ້ວ່າ ຫລັງຈາກ ນຶ່ງອາທິດຂອງການສືບສວນ ຢູ່ພາກຕາເວັນອອກຂອງຢູເຄຣນນັ້ນ ຕົນໄດ້ເກັບກຳແລະ ບັນທຶກຂໍ້ມູນ ກ່ຽວກັບ “ການໃຊ້ລະເບີດລູກວ່ານຢ່າງແຜ່ຫລາຍ” ໃນການປະທະກັນ ລະຫວ່າງ ພວກແບ່ງແຍກດີນແດນນິຍົມຣັດເຊຍ ແລະກຳລັງລັດຖະບານ ອົງການ HRW ກ່າວວ່າ ຕົນບໍ່ສາມາດພິສູດໄດ້ວ່າ ຝ່າຍໃດກັນແທ້ທີ່ໃຊ້ອາວຸດດັ່ງກ່າວ ແຕ່ວ່າຫລັກຖານ “ຊີ້ໄປໃສ່ກຳລັງລັດຖະບານຢູເຄຣນ ວ່າເປັນຜູ້ຮັບ ຜິດຊອບ” ຕໍ່ການ ໃຊ້ລະເບີດລູກວ່ານ ທຳການໂຈມຕີຫລາຍໆບັ້ນ ຕໍ່ທີ່ໝັ້ນຂອງ ພວກກະບົດແບ່ງແຍກ ດິນແດນນິຍົມຣັດເຊຍ ທີ່ເມືອງ Donetsk